- Hindi News
- National
- आवास योजना में उप सरपंच वार्ड पंच खुद बने पात्र, जरूरतमंदों को रखा वंचित
आवास योजना में उप सरपंच वार्ड पंच खुद बने पात्र, जरूरतमंदों को रखा वंचित
उपसरपंच भी प्रधानमंत्री आवास योजना में शामिल
अधिकारियों ने घर बैठकर अपने चहेतों को बना दिया पात्र, वास्तविक निर्धन परिवारों को किया वंचित,
ओमप्रकाशडारा | सांचौर
प्रधानमंत्रीआवास योजना के तहत ऐसे गरीब परिवार जो कच्चे मकान में निवास कर रहे है उन लोगों को लाभान्वित करना था, लेकिन कई गरीब घरों को इस योजना से वंचित कर दिया एवं इस योजना से अपात्र लोगों को पात्र बताकर अधिकारियों ने सर्वे लिस्ट में जोड़ दिया। ऐसा ही मामला उपखंड क्षेत्र के पालड़ी सोलंकियान ग्राम पंचायत में सामने आया। जहां ग्रामसेवक सहित सर्वे अधिकारियों ने एक जगह पर बैठकर प्रधानमंत्री आवास योजना का सर्वे कर दिया। जिससे योजना के पात्र कई निर्धन परिवार वंचित रह गए है। उनकी जगहों पर ऐसे लोगों को पात्र बना दिया जो बहुमंजिला मकानों एवं महंगी कारों में सफर करते है। ऐसे में गरीब लोगों को लाभ पहुंचाने वाली योजना इस बार भी निर्धन परिवारों से दूर ही रह गई है। वंचित परिवारों का आरोप है कि सर्वे सूची देखने के बाद उच्च अधिकारियों को अवगत करवा दिया, लेकिन उसके बाद भी अधिकारियों ने कोई ध्यान नहीं दिया।
अधिकारियों ने प्रधानमंत्री आवास योजना में ऐसे कई परिवारों को शामिल कर लिया है,जो उनके रहने के लिए बहुमंजिला मकान, घूमने के लिए कार दुकानें सहित बड़ा व्यापार चल रहा है। सम्पन्न लोगों को सूची में जोड़ने के कारण निर्धन वास्तविक हकदार लोग इससे वंचित रह गए हैं। छपरों एवं कच्चे मकानों में निवासरत अपात्र रहने वाले ऐसे लोगों ने अधिकारियों को इस बारे में बताया, लेकिन अधिकारियों ने सुनवाई नहीं की है।
सांचौर. नेशनल हाईवे पर बनी ये दुकानें उपसरपंच मूंगाराम की है। जिसे प्रधानमंत्री आवास योजना में पात्र माना गया है।
सर्वे के लिए कोई नहीं आया
^प्रधानमंत्रीआवास योजना के तहत घरों पर कोई नहीं आया। एक जगह बैठकर सर्वे कर दिया। जिससे कई पात्र लोगों को अपात्र बता दिया गया। बहुमंजिला मकान कार में घूमने वाले लोगों को पात्र बनाकर शामिल कर लिया गया। सुगम पोर्टल पर शिकायत के बाद भी सुनवाई नहीं हुई। -पीराराम, जगदीश, दानाराम, निवासी ग्रामीण पालड़ी ग्राम पंचायत
^सर्वेमेरे ज्वाइनिंग से पूर्व हुआ है मुझे जानकारी नहीं है, पता कर जानकारी करता हूं, अगर नियमों मेंं नहीं आता है तो आवास नहीं दिया जाएगा। -गेनाराम ग्रामसेवक पालड़ी ग्राम पंचायत
^ऐसे20 से 25 लोग है जिसकी शिकायत आई हुई है, जांच चल रही है जांच पूरी कर उनको अपात्र घोषित कर दिया जाएगा। अभी तक उनको लिस्ट में ही पात्र बताया है, मकान दिया नहीं है। -रामावतार शर्मा, विकास अधिकारी सांचौर
और इधर, कस्बे में एक बीपीएल परिवार जो जरूरतमंद है। लेकिन इसके यहां सर्वे करने तक अधिकारी नहीं पहुंचे।
tgl_Latn sot_Latn hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva